Νέες τιμές για την διαχείριση των αποβλήτων στην Αττική.

Όπως έχουμε πει και σε προηγούμενα άρθρα , το κόστος διαχείρισης των αποβλήτων μπορεί να χωριστεί σε δύο συνιστώσες, το κόστος της μεταφοράς από το Ιατρείο στο κέντρο επεξεργασίας και το κόστος αυτής καθεαυτής της αποτέφρωσης.

Εγκαταστάσεις αποτέφρωσης υπάρχουν μόνο στον Ενιαίο Σύνδεσμο Δήμων και Κοινοτήτων (ΕΣΔΚΝΑ) στα Λιόσια Αττικής, με ενιαίο κόστος 1,7€ ανά κιλό αποβλήτων. Το κόστος αυτό για ευνόητους λόγους μονοπωλίου δεν επιδέχεται συμπίεση.

Αντίθετα το κόστος συλλογής και μεταφοράς των αποβλήτων δεν είναι μονοπωλιακό, λειτουργεί με τους κανόνες ελεύθερης αγοράς και επηρεάζεται από τον ανταγωνισμό, αλλά και από το ποσοστό συμμετοχής των εργαστηρίων ανά πόλη ή περιοχή.

Πριν 3-4 χρόνια το κόστος αποκομιδής των αποβλήτων για ένα μικρό εργαστήριο στην Αθήνα, ήταν κοντά στα 200€ τον μήνα, (και ήταν η αιτία για την εμπλοκή του συνεταιρισμού στο πεδίο αυτό) αλλά με την δύναμη που μας δίνει ο αριθμός των μελών, σταδιακά καταφέραμε να μειώσουμε το κόστος. Έτσι από τις αρχές του Μαΐου, ο αριθμός των εργαστηρίων που συμμετέχουν στην αποκομιδή των αποβλήτων ξεπέρασε τον στόχο που είχαμε βάλει, και η τιμή διαμορφώθηκε πλέον **στα 49,5€ ανά δρομολόγιο για όλη την Αττική**.

Σε κάποιες άλλες περιοχές η συμμετοχή είναι πολύ μικρή και αναγκαστικά το κόστος είναι υψηλό. Με την πάροδο όμως του χρόνου, όσο θα συμμετέχουν περισσότερα εργαστήρια, το κόστος όλο και θα μειώνεται.

Σας υπενθυμίζω ότι η διάθεση των αποβλήτων των μικροβιολογικών εργαστηρίων είναι υποχρεωτική από το 2003 <http://www.elinyae.gr/el/item_details.jsp?cat_id=921&item_id=2934> , και σε αρκετές περιπτώσεις έχουν υπάρξει νομικές και οικονομικές κυρώσεις σε εργαστήρια.